wickkiey/tamil-wikipedia-chunked huggingface dataset:
local positiveFmt = getNotNilValue(args['axis-positiveFmt'], '%s')
local zeroFmt = getNotNilValue(args['axis-zeroFmt'], '%s')
local nudge = getNotNilValue(args['axis-nudge'], '-1.8em')  
local wdth = math.abs ( (100 * inc) / (from - to) )
local root = mw.html.create  
local p = root
:wikitext("<div name='line'></div>")
:tag('div')
:attr('id', 'Scale')
:cssText('clear:both;position:relative;top:-1.4em;:-0.2em;width:100%;padding:0;height:2.5em')  
for var=from, to, inc do
if from < to then
if var+inc > to then wdth = 0 end
else
if var+inc < to then wdth = 0 end
end  
local lbl
if var < 0 then
lbl = string.format( negativeFmt, math.abs(var) )
elseif var > 0 then
lbl = string.format( positiveFmt, math.abs(var) )
else
lbl = string.format( zeroFmt, math.abs(var) )
end  
local markr = getNotNilValue(args['axis-marker-'..lbl], '│')
lbl = getNotNilValue(args['axis-'..lbl], lbl)  
p:tag('div')
:cssText('float:;overflow:visible;width:'.. wdth .. '%')
:wikitext(markr)
:tag('div')
:cssText('font-size:86%; position:relative; :'..nudge..'; overflow:visible; white-space:nowrap')
:wikitext(lbl)
:done
:done
end
p:done
return tostring(root)
end  
--Returns the first non nil value from the list of parameters.
function getNotNilValue(...)
for _,v in pairs(arg) do --Do not use ipairs. Will stop at first nil
if v then return v end
end
return nil
end  
function affixNums(t, prefix, suffix)
prefix = prefix or ''
suffix = suffix or ''  
local pattern = '^' .. prefix .. '([1-9]%d*)' .. suffix .. '$'
local nums = {}
for k, v in pairs(t) do
if type(k) == 'string' then
local num = mw.ustring.match(k, pattern)
if num then
nums[#nums + 1] = tonumber(num)
end
end
end
table.sort(nums)
return nums
end  
return horizontal_timeline
# சரிகம கமகம (தொலைக்காட்சித் தொடர்)

**சரிகம கமகம** இந்த தொடர் (திங்கள் முதல் வெள்ளி வரை இரவு 9 மணிக்கு) புதுயுகம் தொலைக்காட்சியில் ஒளிபரப்பான மெகாதொடர் ஆகும்
# சரிகம கமகம (தொலைக்காட்சித் தொடர்)

## கதை சுருக்கம்

சமையல் குறிப்பு, இசை குறிப்பு, நடனம் போன்ற அனைத்தும் இடம்பெறும் தொடர். இசை, நடனத்தை உயிராகக் கருதும் ஏழு இளையவர்களின் வாழ்க்கைத் தொடர்.
# சரிகம கமகம (தொலைக்காட்சித் தொடர்)

## நடிகர்கள்

- அம்பிகா
# சரிகம கமகம (தொலைக்காட்சித் தொடர்)

## இவற்றை பார்க்க

- புதுயுகம் தொலைக்காட்சி நிகழ்ச்சிகள் மற்றும் தொடர்களின் பட்டியல்
# தமிழ் இலக்கணத் தொடர்கள் (பொருள்)

தமிழில் மொழி இலக்கணமானது எழுத்திலக்கணம், சொல்லிலக்கணம் என்னும் இரு பாகுபாடுகளில் சொல்லப்படுகிறது. தமிழில் வாழ்வியல் கருத்துகளைக் கூறும் பொருள்-இலக்கணம் என்னும் பகுதியும் உண்டு. இது பிற மொழிகளில் வரையறுக்கப்படாத ஒருவகை இலக்கணம். இதில் அகம், புறம் என்னும் பாகுபாடுகளும், அகத்தில் களவு, கற்பு, என்னும் பாகுபாடுகளும் உள்ளன. இவை வாழ்வியல் பாகுபாடுகள். இன்றுள்ள நூல்களில் காலத்தால் மிகவும் பழமையான தொல்காப்பியம் இவற்றை விளக்குகிறது.மேலும்,
- மனவெழுச்சிகளைக் கூறும் மெய்ப்பாடு
- உயிரினத்தை ஓரறிவு, ஈரறிவு என்றெல்லாம் பாகுபடுத்தும் செடியியல், உயிரியல் பாகுபாடுகள்
முதலானவை உள்ளன. அன்றியும் இலக்கியங்களில் காணப்படும்
- உவம-இயல்
- செய்யுள்-இயல்
என்னும் பாகுபாடுகளும் உள்ளன.பொருள் இலக்கணப் பகுதியில் வரும் நால்வகைக் குலப்பாகுபாடும், இறுதியில் இணைக்கப்பட்டுள்ள உத்தி முதலான பாகுபாடுகளும் இடைச்செருகல்கள் என அறிஞர்கள் கருதுகின்றனர்.  
தொல்காப்பியத்தில் காணப்படும் **பொருள் இலக்கணத் தொடர்கள்** இங்குத் தொகுக்கப்பட்டு விளக்கங்கள் அந்த நூலை அடியொற்றித் தரப்படுகின்றன. பொருள் இலக்கணம் கூறும் இறையனார் களவியல், நம்பியகப்பொருள் ஆகிய நூல்களில் கூறப்படும் தொடர்கள் இங்கு எடுத்துக்கொள்ளப்படவில்லை.
# தமிழ் இலக்கணத் தொடர்கள் (பொருள்)

## புறத்திணை

- உடனிலை
- எட்டி
- காவிதி
- மாராயம்
# தமிழ் இலக்கணத் தொடர்கள் (பொருள்)

## அகத்திணை

- இறைச்சிப் பொருள்
- களவு
- கற்பு
# விக்கிப்பீடியா:முதற்பக்கக் கட்டுரைகள்/டிசம்பர் 22, 2013

**இயேசு கிறித்து** (கி.மு. 4 – கி.பி. 30) கிறித்தவ சமயத்தின் மைய நபரும், கிறித்தவர்களால் கடவுளின் மகனாக வழிபடப்படுபவரும் ஆவார். இவர் *நாசரேத்தூர் இயேசு* மற்றும் *நசரேயனாகிய இயேசு* என்றும் அழைக்கப்படுகிறார். கிறித்தவர்கள் இயேசுவைக் கடவுளின் மகன் என்றும், கிறித்தவ விவிலியத்திலுள்ள பழைய ஏற்பாட்டில் முன்னுரைக்கப்பட்ட மெசியா (திருப்பொழிவு பெற்றவர், மீட்பர், இரட்சகர்) என்றும் நம்புகின்றனர். மேலும், சிலுவையில் அறையப்பட்டு உயிர் துறந்த இயேசு, சாவை வென்று மீண்டும் உயிர்பெற்றெழுந்ததாகவும், அவர் மூலமாகக் கடவுள் மனித இனத்தைப் பாவத்திலிருந்து விடுவித்ததாகவும் ஏற்கின்றனர். கிறித்தவர் அல்லாதவர்களும் இயேசுவை உயர்ந்தவராக ஏற்றிப் போற்றுகின்றனர். குறிப்பாக, இசுலாம் மற்றும் பகாய் போன்ற சமயங்கள் இயேசுவை ஒரு இறைத்தூதராகக் கருதுகின்றன. இசுலாமிய மதத்தவர் இயேசுவைக் கடவுள் அனுப்பிய முக்கியமான இறைத்தூதர் என்றும் இறையடியார் என்றும் ஏற்றுக்கொண்டாலும், அவரைக் "கடவுளின் மகன்" என்று ஏற்பதில்லை. **மேலும்...**
---  
**திருச்சிராப்பள்ளி** (திருச்சி) நகரம் இந்தியாவின் தமிழ்நாடு மாநிலத்தில் அமைந்துள்ளது. காவிரி ஆற்றங்கரையில் அமைந்துள்ள இந்நகரம் தமிழகத்தில் உள்ள நான்கு முக்கியமான நகரங்களில் ஒன்றாகும். திருச்சிராப்பள்ளி என்பதன் பொருள், திரு - சிராய் - பள்ளி, அதாவது சிராய் (பாறை என்று பொருள்படும்) பள்ளி கொண்ட இடம். பிரசித்தி பெற்ற மலைக் கோட்டை இந்தப் பாறையின் மேலேயே அமைந்து உள்ளது. திருச்சிராப்பள்ளி, தமிழ் நாட்டில் மக்கள் வாழ்ந்த மிகப் பழமையான நகரங்களில் ஒன்று. இந்நகரத்தின் வரலாறு கிமு இரண்டாம் ஆயிரமாண்டு காலத்துக்கு முந்தையது. முற்கால சோழர்களின் தலைநகராக கிமு 3 ஆம் நூற்றாண்டு முதல் கிபி 3 ஆம் நூற்றாண்டு வரை விளங்கிய உறையூர் தற்போதைய திருச்சிராப்பள்ளியின் சுற்றுப்புறத்தில் அமைந்துள்ள பகுதியாக அடையாளம் காணப்பட்டுள்ளது. கரிகால் சோழன் கட்டிய உலகின் பழைய அணையான கல்லணை உறையூரில் இருந்து 20 கிமீ தொலைவில் உள்ளது. 5ம் நூற்றாண்டில் இந்நகரம் பல்லவர்களின் ஆட்சியின் கீழ் வந்தது. 6ம் நூற்றாண்டில் தென் இந்தியாவை ஆண்ட முதலாம் மகேந்திரவர்மன் மலைக்கோட்டையில் பல குடைவரை கோவில்களைக் கட்டினான். **மேலும்...**
# எம். பி. என். பொன்னுசாமி

**எம். பி. என். பொன்னுசாமி** (19 மார்ச் 1933 - 27 நவம்பர் 2023) தமிழ்நாடு, மதுரையைச் சேர்ந்த நாதசுவர இசைக் கலைஞர் ஆவார்.
# எம். பி. என். பொன்னுசாமி

## ஆரம்பகால வாழ்க்கை

பொன்னுசாமி 1933ஆம் ஆண்டு, மார்ச் 19 அன்று பிறந்தவர். பெற்றோர்: நடேசன் பிள்ளை - சம்பூர்ணம். தனது தந்தையாரிடம் நாதசுவர இசையினைப் பயின்றார். தனது ஏழாவது வயதில் தந்தை, மூத்தத் தமையனார் எம். பி. என். சேதுராமன் இவர்களுடன் இணைந்து மதுரை மீனாட்சியம்மன் கோயில் சந்நிதியில் நாதசுவரம் வாசிக்கத் தொடங்கினார். ஒன்பதாவது வயதில் தனது தமையனார் எம். பி. என். சேதுராமனுடன் இணைந்து இசை நிகழ்ச்சிகளை செய்யத் தொடங்கினார். தில்லானா மோகனாம்பாள் திரைப்படத்தில் தனது சகோதரருடன் நாகஸ்வர இசையை வாசித்து அதிகக் கவனம் பெற்றார்.
# எம். பி. என். பொன்னுசாமி

## விருதுகள்

- கலைமாமணி விருது, வழங்கியது: தமிழக அரசு
- நாதசுர கலாநிதி, வழங்கியது: தருமபுரம் ஆதீனம்
- சங்கீத சூடாமணி விருது, 1999. வழங்கியது: சென்னை சிறீ கிருஷ்ண கான சபா
- இசைப்பேரறிஞர் விருது, 2012. வழங்கியது: தமிழ் இசைச் சங்கம், சென்னை.
# சர்க்கரைப் பதிலீடு

## பயன்பாட்டுக்கான காரணங்கள்

சர்க்கரைப் பதிலீடுகள் பல்வேறு காரணங்களுக்காகப் பயன்படுத்தப்படுகின்றன.
- **உடல் நிறையைக் குறைப்பதற்கு**: உடல் நிறையைக் குறைக்க விரும்புபவர்கள் உணவின் மூலம் உள்ளெடுக்கும் கலோரிப் பெறுமானத்தைக் குறைக்கவேண்டி இருக்கிறது. சர்க்கரை கூடிய கலோரிப் பெறுமானம் கொண்டது. இதனால், புறக்கணிக்கத்தக்க கலோரிப் பெறுமானம் கொண்ட சர்க்கரைப் பதிலீடுகளைப் பயன்படுத்தும்போது உணவின் கலோரிப் பெறுமானத்தைக் குறைக்க முடிகிறது. இது உணவின் அளவைக் குறைக்காமல் கலோரிப் பெறுமானத்தை மட்டும் குறைக்கும் ஒரு வழியாக இருப்பதால், பலர் உடல் நிறைக் குறைப்புக்குச் சர்க்கரைக்குப் பதிலாகச் சர்க்கரைப் பதிலீடுகளைப் பயன்படுத்துகின்றனர்.
- **பற்பாதுகாப்பு**: உணவில் இருக்கும் சர்க்கரை பற்களில் ஒட்டிக்கொண்டுவிடும். இது, இது பக்டீரியாக்களினால் நொதிக்கப்படும்போது உருவாகும் அமிலங்களினால் பற்குழிகள் உருவாகிக் காலப் போக்கில் பற்கள் சிதைகின்றன. ஆனால், சர்க்கரைப் பதிலீடுகள் பக்டீரியாக்களால் நொதிக்கப்படுவது இல்லை. இதனால் பற்குழிகள் ஏற்படுவதற்கு இவை உதவுவது இல்லை. சில சர்க்க்கரைப் பதிலீடுகள் பல் நலத்துக்கு உதவுகின்றன. சைலிட்டோல் இவ்வாறான ஒரு சர்க்கரைப் பதிலீடு. இது பக்டீரியாக்கள் பற்களில் தங்குவதையும் தடுக்கிறது.
- **சர்க்கரை நோய்**: சர்க்கரை நோய் உள்ளவர்கள் தங்கள் குருதிச் சர்க்கரை அளவைக் கட்டுப்படுத்த வேண்டி உள்ளது. சர்க்கரைப் பதிலீடுகளைப் பயன்படுத்துவதன் மூலம் சர்க்கரை உள்ளெடுப்பைக் குறைத்துக் குருதிச் சர்க்கரை அளவு கூடாமல் பார்த்துக்கொள்ள முடிகிறது. சில சர்க்கரைப் பதிலீடுகள் ஆற்றலை வெளிவிட்டாலும், மிகவும் மெதுவாகவே இது நடைபெறுகிறது. இதனால் குருதிச் சர்க்கரை திடீரென உயராமல் கட்டுப்படுத்தலாம்.
- **எதிர்வினைக் குருதிச் சர்க்கரைக் குறை**: எதிர்வினைக் குருதிச் சர்க்கரைக் குறை உள்ளவர்களில் குளுக்கோசு விரைவாகக் குருதிக்குள் உறிஞ்சப்பட்டும்போது கூடிய அளவு இன்சுலின் சுரக்கப்படுகிறது. இதனால், குருதிச் சர்க்கரை அளவு உடல், மூளை ஆகியவற்றின் சரியான செயற்பாட்டுக்குத் தேவையான அளவிலும் குறைந்துவிடுகிறது. இதனால், இந்த நோயால் பாதிக்கப்பட்டவர்கள் மெதுவாக உள்ளிழுக்கப்படக்கூடிய உணவு வகைகளை உண்பதுடன், சர்க்கரைப் பதிலீடுகளையும் பயன்படுத்துகின்றனர்.
- **செலவுக் குறைப்பு**: பல சர்க்கரைப் பதிலீடுகள் சர்க்கரையை விடச் செலவு குறைவானவை. நீண்டகாலம் வைத்திருக்கக்கூடியதாக இருப்பதும், செறிவான இனிப்புத் தன்மையுமே இவ்வாறு விலை குறைவாக இருப்பதற்கான காரணங்கள். இதனால், குறுகிய காலத்தில் பழுதடையாமல் இருக்கவேண்டிய உணவுப் பொருள்களில் சர்க்கரைப் பதிலீடுகளைப் பயன்படுத்துகின்றனர். ஆனாலும், சர்க்கரைப் பதிலீடுகளினால் ஏற்படுவதாகக் கருத்தப்படும் பக்கவிளைவுகள், நீண்டகால நோக்கில் மேற்குறிப்பிட்ட பயன்களை மீறியவையாக இருக்கின்றன.
# சர்க்கரைப் பதிலீடு

## உணவுத் தொழிற்றுறையில் சர்க்கரைப் பதிலீடுகளின் பயன்பாடு

உணவு மற்றும் பானத்தொழில் துறையில் சர்க்கரை அல்லது சோழப் பாணிக்குப் பதிலாகச் செயற்கை இனிப்பூட்டிகளைப் பயன்படுத்துவது அதிகமாகி வருகிறது. "மின்டெல்" என்னும் சந்தை ஆய்வாளர்களின் கூற்றுப்படி, 2000க்கும் 2005க்கும் இடைப்பட்ட காலத்தில் ஐக்கிய அமெரிக்காவில், செயற்கை இனிப்பூட்டிகளைப் பயன்படுத்தும் 3,920 உற்பத்திகள் புதிதாக அறிமுகப்படுத்தப்பட்டு உள்ளன. 2004ல் மட்டும் 1649 உற்பத்திப் பொருட்கள் அறிமுகமாயின. "பிரீடோனியா" என்னும் சந்தை ஆய்வு நிறுவனம், அமெரிக்காவில், செயற்கை இனிப்பூட்டிச் சந்தை ஆண்டுக்கு 8% வளர்ச்சி பெற்று 2012ல் 189 மில்லியன் டாலர்களை எட்டும் என்று கூறியிருந்தது.  
அசுப்பர்ட்டேம் என்னும் செயற்கை இனிப்பூட்டியே இப்போது அமெரிக்க உணவுத் தொழிலில் மிகவும் பிரபலமாக உள்ளது. இதற்கான "மான்சான்டோ கம்பனி"யின் காப்புரிமம் 1992 ஆம் ஆண்டில் முடிவடைந்ததைத் தொடர்ந்து ஏற்பட்ட விலை வீழ்ச்சியே இதற்கு முதன்மைக் காரணம். ஆனாலும், "டேட் அன்ட் லைல்" நிறுவனத்தின் புதிய உற்பத்தி முறைக்கான காப்புரிமம் கிடைத்ததும், சுக்கிரலோசின் விலை 30% குறையும் எனக் கருதப்படுவதால், அசுப்பர்ட்டேமை, சுக்கிரலோசு விஞ்சக்கூடிய சாத்தியம் உண்டு.
# தேவி கன்னியாகுமரி அம்மன் கோவில்

**குமரி அம்மன்** (Kumari Amman , ദേവി കന്യാകുമാരി) அல்லது தேவி கன்னியாகுமரி அம்மன் (Devi Kanniyakumari Amman) ஆலயம் தமிழ்நாட்டில் கன்னியாகுமரி மாவட்டத்தில் உள்ள மிகவும் பிரசித்திபெற்ற கோயிலாகும். இது இந்தியப் பெருங்கடல், அரபிக்கடல் மற்றும் வங்காள விரிகுடா எனும் முக்கடல்கள் கூடுமிடத்தில், இந்தியாவின் தென்முனையில் அமைந்துள்ளது. இங்குள்ள குமரிஅம்மன் "ஸ்ரீ பகவதி அம்மன்" "துர்கா தேவி" எனவும் பெயர் பெற்றுள்ளார். இங்கு, குமரி அம்மன், கன்னிப்பெண் வடிவில் அருள்பாலிப்பதாகக் கூறப்படுகிறது. சக்தி பீடங்களில் ஒன்றாக இது உள்ளது. கோயிலின் உற்சவ மூர்த்தியின் பெயர்கள்; தியாக செளந்தரி, பால சௌந்தரி. புனித தீர்த்தத்தின் பெயர் பாபநாச தீர்த்தம்.  
இவ்விடம் கிழக்கில் வங்காள விரிகுடாவும், மேற்கில் அரபிக்கடலும், தெற்கில் இந்தியப் பெருங்கடலுமாக முக்கடல் சங்கமமான, இந்தியாவின் தென்கோடி நில முனையில் அமைந்துள்ளது. இக்கோவிலின் வழிபாடுகளையும், சடங்குகளையும் சங்கராச்சாரியார் சங்கரா மடம் மூலமாக நடக்க வழிவகைச் செய்துள்ளார். முனிவர் பரசுராமரால் இக்கோவில் நியமனம் செய்யப்பட்டதாகக் கூறப்படுகிறது.  
தந்திர சூடாமணி கூறும் 51 சக்தி பீடங்களில் இது தேவியின் முதுகுப் பகுதி விழுந்த சக்தி பீடமாகவும் கருதப்படுகிறது. ஒளிமிக்க கன்னியாகுமரி பகவதி அன்னையின் மூக்குத்தி யோகசக்தியின் வெளிப்பாடு என்பதால் பக்தர்களின் வழிபாட்டுக்கு உரியதாக உள்ளது.
# தேவி கன்னியாகுமரி அம்மன் கோவில்

## அமைவிடம்

நாகர்கோவிலிருந்து 20 கி.மீ. தொலைவிலும், திருநெல்வேலியிலிருந்து 90 கி.மீ. தொலைவிலும், மதுரையிலிருந்து 240 கி.மீ. தொலைவிலும் கன்னியாகுமரி அமைந்துள்ளது.
# தேவி கன்னியாகுமரி அம்மன் கோவில்

## போக்குவரத்து

கன்னியாகுமரி தொடருந்து நிலையத்திலிருந்து நாகர்கோவில், மதுரை, திருநெல்வேலி, சென்னை, புதுச்சேரி, திருவனந்தபுரம், கொல்லம், புனலூர், புதுதில்லி, கொல்கத்தா, திப்ருகர் போன்ற நகரங்களுக்கு தொடருந்து சேவைகள் உள்ளது.
# தேவி கன்னியாகுமரி அம்மன் கோவில்

## வரலாறு

எழுத்தாளர் பெரிபிளசு (கி.பி. 60-80) (Periplus) தேவி கன்னியாகுமரி அம்மன் பற்றியும், பிரம்மச்சர்யம் பற்றியும், அன்னையின் வழிபாடு பற்றியும் குறிப்பிடுகிறார். இந்தவூர் பாண்டியர்களின் வீழ்ச்சிக்குப் பின் பரவ வம்ச அரசர்களின் ஆட்சியில், திருவிதாங்கூர் அரசரின் கட்டுப்பாட்டில் இருந்தது. 1947 இந்தியாவின் சுதந்திரத்திற்குப் பின் இந்திய சமஸ்தானத்துடன் இணைந்தது.
# தேவி கன்னியாகுமரி அம்மன் கோவில்

## தொன்மம்

இந்து தொன்மங்களின்படி புராணங்களில் இப்பகுதியை பாணாசூரன் என்ற அரசன் ஆட்சி செய்து வந்ததாகக் கூறப்படுகிறது. அவன் தவமிருந்து பிரம்மனிடம் "தனக்கு மரணம் என்று ஒன்று நிகழ்ந்தால் இவ்வுலகத்தில் ஒரு கன்னிப் பெண்ணின் கையால் மட்டுமே மரணம் நேர வேண்டும்" என வரம் பெற்தாகவும் கூறப்படுகிறது. இதனால் கர்வம் கொண்டு இந்திரனை அவனின் சிம்மாசனத்திலிருந்து அகற்றியதாகவும், பின்னர் அங்கிருந்த தேவர்களை விரட்டியதாகவும், இந்திரன் இல்லாமல் பஞ்சபூதங்களை சமன்படுத்த முடியாமல் பூலோகம் தடுமாறியதாகவும் கூறப்படுகிறது. அப்போது தேவர்களின் வேண்டுதலால் பகவதி அம்மன் இவ்வூரில் சிறு பெண்ணாக பிறந்ததாகவும், பகவதி அம்மனை மணமுடிக்க சிவன் ஆசை கொண்டதாகவும், ஆகையால் சிவன் காலை முகூர்த்தத்திற்காக சுசீந்திரத்திலிருந்து புறப்பட்டதாகவும் சொல்லப்படுகிறது. சிவன் அம்மனை மணந்துகொண்டால் "பாணாசூரன்" வதம் நடக்காது என உணர்ந்து கொண்ட நாரதர் சேவல் வடிவங்கொண்டு கூவியதாகவும், சூரியன் உதயமானதால், நல்ல நேரம் முடிந்துவிட்டதாக நினைத்து சிவபெருமான் சுசீந்திரம் இருந்துவிட்டதாகவும், பின் கன்னி தேவி பாணாசூரனை அழித்ததார.
# தேவி கன்னியாகுமரி அம்மன் கோவில்

## இதனையும் காண்க

- கன்னியாகுமரி திருப்பதி வெங்கடாசலபதி கோயில்
- விவேகானந்த கேந்திரம்
- காந்தி மண்டபம்
- விவேகானந்தர் பாறை
- விவேகானந்தர் நினைவு மண்டபம்
- திருவள்ளுவர் சிலை
# தேவி கன்னியாகுமரி அம்மன் கோவில்

## அருகில் உள்ள சுற்றுலா இடங்கள்

- திற்பரப்பு அருவி
- தொட்டிப் பாலம்
- சுசீந்திரம் தாணுமாலயன் கோயில்
- நாகர்கோயில் நாகராஜர் திருக்கோயில்
# 1769

**1769** (**MDCCLXIX**) ஒரு ஞாயிற்றுக்கிழமையில் ஆரம்பமான ஒரு கிரிகோரியன் சாதாரண ஆண்டாகும். பழைய ஜூலியன் நாட்காட்டியில் 11 நாட்கள் முன்னதாக வியாழக்கிழமையில் ஆரம்பமானது.
# 1769

## நிகழ்வுகள்

: டெஹீட்டியில் ஜேம்ஸ் குக்]]
<onlyinclude>
- ஏப்ரல் 13 - யசூன் 3 இல் இடம்பெறவிருக்கும் வெள்ளிக்க் கோளின் கடப்பைக் காண்பதற்காக ஜேம்ஸ் குக் எச்.எம் பார்க் என்டெவர் கப்பலில் டெஹீட்டியை அடைந்தார்..
- ஏப்ரல் 29 - நீராவி எந்திரத்தை மேம்படுத்தியமைக்காக ஜேம்ஸ் வாட் காப்புரிமம் பெற்றார்.
- சூன் 3 - வெள்ளிக் கோளின் சூரியக்கடப்பு இடம்பெற்றது. 5 மணி நேரத்தின் பின்னர் முழுமையான சூரிய கிரகணம் அவதானிக்கப்பட்டது.
- செப்டம்பர் - வங்காளத்தில் பெரும் வறட்சி ஏற்பட்டது. இதனால் ஏற்பட்ட வங்காளப் பஞ்சம், 1770 இல் 10 மில்லியனுக்கும் அதிகமானோர் கொல்லப்பட்டனர்.
- அக்டோபர் 7 - ஜேம்ஸ் குக் நியூசிலாந்தில் வறுமைக் குடாவில் வந்தைறங்கினார்.
# 1769

## நிகழ்வுகள்

### திகதி அறியப்படாதவை

- இத்தாலியில் சான் நசாரியோ தேவாலயம் மின்னலால் தாக்கப்பட்டதை அடுத்து அங்கு சேமித்து வைக்கப்பட்டிருந்த 200,000 இறாத்தல் எடையுள்ள வெடிமருந்து தீப்பற்றியதில் பிரெசியா நகரத்தின் ஆறில் ஒரு பங்கு பெரும் சேதமடைந்தது. 3,000 பேர் இறந்தனர்.
</onlyinclude>
# 1769

## பிறப்புகள்

- மே 1 &ndash; ஆர்தர் வெல்லஸ்லி, முதலாம் வெல்லிங்டன் பிரபு, British general and ஐக்கிய இராச்சியத்தின் பிரதமர் (d. 1852)
- ஆகஸ்டு 15 &ndash; பிரான்சின் முதலாம் நெப்போலியன், Emperor of the French (d. 1821)
# புல உமிழ்ச்சி எக்சு கதிர் குழாய்

**புல உமிழ்ச்சி எக்சு கதிர் குழாய்** (*field emission x-ray tube*) என்பது ஒரு சிறப்பு வகை எக்சு-கதிர்க் குழாய் ஆகும். ஆரம்ப காலத்தில் புல உமிழ்ச்சிக் குழாய்களே இருந்தன. பேராசிரியர் வில்லெம் ரோண்ட்கன் பயன்படுத்தியதும் இப்படிப் பட்ட குழாய்களே. இதில் எதிர் மின்முனையானது சிறிய உள்குவிந்த குழியாடி போன்று இருந்தது. ஆனால் எக்சு கதிர்களைப் பெற புதிய புல உமிழ்ச்சிக் குழாய்களில் எதிர் மின்முனை மிகவும் மெல்லிய கம்பிவலையால் ஆனது. அதிக மின் அழுத்தம் மின்முனைகளுக்கிடையே செலுத்தப்படும் போது புல உமிழ்ச்சிக் காரணமாக இலத்திரன்கள் தோற்றுவிக்கப்படுகின்றன. வெப்பமூட்டி இலத்திரன்களைத் தோற்றுவிக்கத் தேவையில்லை. இப்படிப்பட்ட சிறப்புக் குழாய்கள் குழந்தைகளைப் படம் எடுக்கவும் நெஞ்சகப் படம் பெறவும் பயனாகின்றன. இப்படிப்பட்ட குழாய்களில் 1000 மில்லிஆம்பியர் வரையிலான குழாய் மின்னோட்டம் பெறமுடியும்.
# என்றியின் விதி

இயற்பியலில், **என்றியின் விதி** (*Henry's law of partial pressure*) என்பது வளிம விதிகளில் ஒன்றாகும். இதனை 1803 ஆம் ஆண்டில் வில்லியம் என்றி உருவாக்கினார். பல்வேறு பட்ட வளிமங்கள் ஒரு நீர்மத்தின் மேல் உள்ள போது அவ்வளிமங்கள் எந்த வீதத்தில் நீர்மத்தில் கலக்கின்றன என்பதனை இவ்விதி விளக்குகின்றது.  
"வெப்பநிலை மாறாதிருக்கும் நிலையில் எந்த வளிமத்தின் பகுதி அழுத்தம் அதிகமாக இருக்கிறதோ அந்த வளிமத்தின் நிறை கரைசலில் அதிகம் காணப்படும்," என்பதே என்றியின் விதியாகும். குறைந்த பகுதியழுத்தமுள்ள வளிமம் குறைந்த அளவிலிருக்கும். அதாவது, "நீர்மம் ஒன்றில் உள்ள வளிமத்தின் கரைதிறன் நீர்மத்தின் மேலுள்ள வளிமத்தின் பகுதி அழுத்தத்திற்கு நேர் விகித சமனில் இருக்கும்."  
கார்பனேற்றப்பட்ட குளிர்பானம் இவ்விதிக்கு ஓர் எடுத்துக்காட்டாகும். கார்பனேற்றப்பட்ட குளிர்பானம் அடங்கிய புட்டியைத் திறக்க முன்னர், பானத்திற்கு மேலுள்ள வளிமம் வளிமண்டல அழுத்தத்திலும் பார்க்க ஓரளவு அதிக அழுத்தத்தில் தூய காபனீரொக்சைட்டு காணப்படும். புட்டி திறக்கப்படும் போது, இந்த வளிமத்தின் ஒரு பகுதி "பொப்" என்ற ஒலியுடன் வெளியேறுகிறது. நீர்மத்தின் மேலுள்ள கார்பனீரொக்சைடின் பகுதி அழுத்தம் இப்போது குறைவாக உள்ளதால், நீர்மத்தில் கரைந்துள்ள சில கார்பனீரொக்சைடு குமிழ்களாக வெளியேறுகின்றது. புட்டி திறந்த நிலையிலேயே வைத்திருக்கப்படும் போது, கரைசலில் உள்ள கார்பனீரொக்சைடின் செறிவு வளியில் உள்ள கார்பனீரொக்சைடின் செறிவுடன் சமநிலைக்கு வருகிறது.
# என்றியின் விதி

## சமன்பாடு

என்றியின் விதி மாறா வெப்பநிலையில் பின்வருமாறு எழுதப்படலாம்:
:<math>p = k_{\rm H}\, c</math>
இங்கு *p* கரைசலுக்கு மேலுள்ள வளிமத்தின் பகுதி அழுத்தம். *c* கரைபொருளின் செறிவு, *k*<sub>H</sub> மாறிலி, என்றியின் விதி மாறிலி எனப்படும் இம்மாறிலி கரைபொருள், கரைப்பான், மற்றும் வெப்பநிலையில் தங்கியுள்ளது. இதன் பரிமாணம் அழுத்தத்தை செறிவினால் பிரிக்கும் பரிமாணத்திற்கு ஒப்பானது.  
298 கெ வெப்பநிலையில் நீரில் கரையும் சில வளிமங்களின் *k* மாறிலிகள் வருமாறு:
:ஆக்சிசன் (O<sub>2</sub>) : 769.2 L·atm/மோல்
:காபனீரொக்சைட்டு (CO<sub>2</sub>) : 29.41 L·atm/மோல்
:நீரியம் (H<sub>2</sub>) : 1282.1 L·atm/மோல்
# என்றியின் விதி

## வேறு வடிவங்களில் என்றியின் விதி

என்றியின் விதி பல்வேறு வடிவங்களில் தரப்படுகின்றன.  
**'''அட்டவணை: என்றியின் விதியும் மாறிலிகளும் (நீரில் வளிமங்கள் 298.15 கெல். வெப்பநிலையில்)**  
| பரிமாணமற்றது |  |  |  |  |  |
| --- | --- | --- | --- | --- | --- |
| align= O<sub>2</sub> | align= 769.23 | align= 1.3 | align= 4.259 | align= 3.181 |  |
| align= H<sub>2</sub> | align= 1282.05 | align= 7.8 | align= 7.099 | align= 1.907 |  |
| align= CO<sub>2</sub> | align= 29.41 | align= 3.4 | align= 0.163 | align= 0.8317 |  |
| align= N<sub>2</sub> | align= 1639.34 | align= 6.1 | align= 9.077 | align= 1.492 |  |
| align= He | align= 2702.7 | align= 3.7 | align= 14.97 | align= 9.051 |  |
| align= Ne | align= 2222.22 | align= 4.5 | align= 12.30 | align= 1.101 |  |
| align= Ar | align= 714.28 | align= 1.4 | align= 3.955 | align= 3.425 |  |
| align= CO | align= 1052.63 | align= 9.5 | align= 5.828 | align= 2.324 | } |  
**align=இங்கு:**  
| **c**''<sub>**aq**</sub> | align== கரைசலில் வளிமத்தின் செறிவு (அல்லது மூலக்கூற்றுத்திறன்) (மோல்/லிட்) |  |
| --- | --- | --- |
| **c**''<sub>**gas**</sub> | align== கரைசலுக்கு மேலுள்ள வளிமத்தின் செறிவு (மோல்/லிட்) |  |
| **p**'' | align== கரைசலுக்கு மேலுள்ள வளிமத்தின் பகுதி அழுத்தம் (atm) |  |
| **x**'' | align== கரைசலில் உள்ள வளிமத்தின் மோல் பின்னம் (பரிமாணமற்றது) | } |
# நீரின் முரணிய விரிவு

**நீரின் முரணிய விரிவு** (*anomalous expansion of water*) என்பது நீரின் எதிர்மறையான, மாறுபட்ட வெப்பநிலை மாற்றத்துடன் தோன்றும் மாற்றமாகும். பொதுவாக வெப்பநிலை அதிகரிக்கும் போது பொருட்கள் தம் பருமனளவில் விரிவையும், வெப்பநிலை குறையும் போது பருமனளவு குறைவதும் நிகழ்கின்றன. ஆனால் நீரினைப் பொருத்தமட்டில் நிலைமை மாறாக உள்ளது. வெப்பநிலை குறையும் போது 4&nbsp;°C இல் அதன் அடர்த்தி 1.000 கிராம்\கன செ.மீ. ஆக உள்ளது. மேலும் வெப்பநிலை குறைந்து நீரின் வெப்பநிலை 0&nbsp;°C ஆக உள்ளபோது அதன் அடர்த்தி 0.99987 கிராம்\கன செ.மீ. ஆகவும் 0&nbsp;°C-ல் பனிக்கட்டியாக உள்ளபோது அடர்த்தியானது 0.917 ஆகவும் உள்ளது. 4&nbsp;°C இற்குக் கீழ் வெப்பநிலை குறையும் போது பருமனளவு கூடுகிறது- அதாவது அடர்த்தி குறைகிறது. இதுவே நீரின் முரணிய விரிவாகும்.  
இதனால் நன்மையும் தீமையும் ஏற்படுகின்றன. நன்மை யாதெனில் பனிப்படலத்திற்குக் கீழ் நீர், நீராகவே உள்ளது. மீனினங்கள் வாழ இது அவசியமாகிறது. தீது யாதெனில் மிகவும் குறைந்த வெப்பநிலையில் நீர் குழாய்கள் வெடித்து விடுகின்றன.
# நீரின் முரணிய விரிவு

## நீரின் அடர்த்தி அட்டவணை

**நீரின் அடர்த்தி**  
| +100 | 958.4 |
| --- | --- |
| +80 | 971.8 |
| +60 | 983.2 |
| +40 | 992.2 |
| +30 | 995.6502 |
| +25 | 997.0479 |
| +22 | 997.7735 |
| +20 | 998.2071 |
| +15 | 999.1026 |
| +10 | 999.7026 |
| **+4** | **999.9720** |
| 0 | 999.8395 |
| −10 | 998.117 |
| −20 | 993.547 |
| −30 | 983.854 |
| } |  |
# வலைவாசல்:வானியல்/தகவல்கள்/4

- சூரியன் பால்வழி மண்டலத்தின் மைய அச்சை ஒருமுறை சுற்றி வர அண்ணளவாக 225 மில்லியன் ஆண்டுகள் எடுக்கும்.
- சந்திரனின் ஒளி பூமியை வந்தடைய அண்ணளவாக ஒன்றரை நிமிடங்கள் எடுக்கும்.
- வானியல்த் துறையில் முதன் முதல் எழுதப்பட்ட நூல் **ஆர்ய பாட்டியம்** என்பதாகும்.
- சுழற்சிக் காலம் மிக வேகமாக உள்ள கோள் வியாழன் ஆகும்.
- புதிய நட்சத்திரங்கள் பல உருவாகும் இடம் **நெபுலா** (படம்) ஆகும்.
- அண்டம் எவ்வாறு உருவானது என்பதை விளக்க முயலும் கோட்பாடு **பெரு வெடிப்புக் கோட்பாடு** ஆகும்.  
| <div>**...முன்மொழிய**
</div> | } |
| --- | --- |  
<noinclude>  
</noinclude>
# வலைவாசல்:வானியல்/சிறப்புப்படம்/4

<font style=allign=>**ஹேலியின் வால்மீன்**என்பது <big>75</big> முதல் <big>76</big> ஆண்டுகளுக்கொரு முறை புவிக்கு அருகில் வரும் ஒரு வால்நட்சத்திரம் ஆகும். இது குறுகிய நேரத்துக்கு தெளிவாக சாதாரண கண்களுக்குத் தெரியக்கூடியதாகும். இது சூரியக் குடும்பத்துக்குள் கடைசித் தடவையாகபெயரிடப்பட்டது. பிப்ரவரி 9, 1986இல் வந்துபோனது. அடுத்ததாக இது 2061இன் நடுப்பகுதியில் தோன்றும் என எதிர்பார்க்கப்படுகிறது.</font>  
<noinclude>  
</noinclude>
# Module:TableTools
# Module:Arguments
.. tostring(key)
.. '"; overwriting existing arguments is not permitted',
2
elseif val == nil then
---
-- If the argument is to be overwritten with nil, we need to erase
-- the value in metaArgs, so that __index, __pairs and __ipairs do
-- not use a previous existing value, if present; and we also need
-- to memoize the nil in nilArgs, so that the value isn't looked
-- up in the argument tables if it is accessed again.
---
metaArgs[key] = nil
nilArgs[key] = 'h'
else
metaArgs[key] = val
end
end  
local function translatenext(invariant)
local k, v = next(invariant.t, invariant.k)
invariant.k = k
if k == nil then
return nil
elseif type(k) ~= 'string' or not options.backtranslate then
return k, v
else
local backtranslate = options.backtranslate[k]
if backtranslate == nil then
-- Skip this one. This is a tail call, so this won't cause stack overflow
return translatenext(invariant)
else
return backtranslate, v
end
end
end  
metatable.__pairs = function
-- Called when pairs is run on the args table.
if not metatable.donePairs then
mergeArgs(argTables)
metatable.donePairs = true
end
return translatenext, { t = metaArgs }
end  
local function inext(t, i)
-- This uses our __index metamethod
local v = t[i + 1]
if v ~= nil then
return i + 1, v
end
end  
metatable.__ipairs = function (t)
-- Called when ipairs is run on the args table.
return inext, t, 0
end  
return args
end  
return arguments
# கலம்பக மாலை

”கலம்பக உறுப்புக்களாகச் சுட்டப்படும் புயவகுப்பு முதலான உறுப்புக்களுடன் யாப்பு வடிவம் இணைந்து வருவது கலம்பகம் எனபதாகும். இவற்றுள் அம்மானை, ஊசல், ஒருபோகு தவிர்த்த ஏனைய உறுப்புக்களும் யாப்புகளும் பயின்று வந்தால் அது கலம்பகம் ஆகாது. மாறாக அது **கலம்பகமாலை** என்னும் சிற்றிலக்கிய வடிவமாகும்.
# கலம்பக மாலை

## ஆதாரம்

(ப.14, நூல்பெயர், நந்திக்கலம்பகக் கட்டமைப்பு, நூல் ஆசிரியர் - பா.மனோன்மணி)
# ஆற்றுச்சந்தி

புவியியலில் இரண்டு அல்லது பல ஆறுகள் (ஆறும் துணை ஆறும்) ஒன்றோடொன்று கலக்கும் இடம் **ஆற்றுச்சந்தி** ஆகும் (ஆங்கிலம்: *confluence*). அதனை ஆற்றுச்சங்கமம் என்றும் கூறலாம்.  
பவானி ஆறு காவிரியில் இணையும் சந்தியில் பவானி நகரம் அமைந்துள்ளது. கங்கை, யமுனை, சரஸ்வதி ஆகிய மூன்று ஆறுகளும் கூடுகின்ற இடம் திரிவேணி சங்கமம். இவ்விடம் அலகாபாத் நகரில் உள்ளது.
# மகா வைத்தியநாதையர்

**மகா வைத்தியநாதையர்** (எ) **மகா வைத்தியநாத சிவன்** (*Maha Vaidyanatha Iyer*, 26 மே 1844 – 27 சனவரி 1893) தஞ்சையைச் சேர்ந்த கருநாடக இசைக் கலைஞர். தாளப்பிரஸ்தானம் சாமாசாஸ்திரிகள், பல்லவி கோபாலையர், வீணைப் பெருமாளையர், த்சௌகம் சீனுவையங்கார் போன்றோரைத் தொடர்ந்து கருநாடக இசையில் புகழுடன் விளங்கியவர்.
# மகா வைத்தியநாதையர்

## பிறப்பு

வைத்தியநாத சிவன் தஞ்சைக்கும், கும்பகோணத்திற்கும் நடுவில் இருக்கும் அய்யம்பேட்டை நகரில் இருந்து தெற்கில் சுமார் ஐந்து கிலோமீட்டர் தூரத்தில் உள்ள வையச்சேரி என்கிற கிராமத்தில் இசை, தமிழ், தெலுங்கு, சமஸ்கிருத வல்லமை கொண்ட துரைசாமி ஐயர் என்கிற பஞ்சநாத சர்மா, அருந்ததி ஆகியோருக்கு மூன்றாம் மகனாக 1844 மே 26 அன்று ஆயில்ய நட்சத்திரம் 3ஆம் பாதத்தில், கௌன்டன்ய கோத்திரத்தில், பிரஹசரணம் குலத்தில் பிறந்தார்.
# மகா வைத்தியநாதையர்

## இசைப் பயிற்சி

பஞ்சநாத ஐயர், தன் பிள்ளைகளான ராமசுவாமி மற்றும் வைத்தியநாதன் ஆகியோருக்குத் தானே அடிப்படை இசையைக் கற்றுக் கொடுத்தார். மேற்கொண்டு கற்றுத்தர தஞ்சாவூருக்கு அழைத்துச் சென்று பல மேதைகளிடம் போதனை ஏற்க செய்தார். தியாகராஜரின் நேரடி சீடரான மகா நோன்புச் சாவடி வெங்கடசுப்பையரிடம் கற்க வைத்தது சிறப்பான ஒன்று. வைத்தியநாதையர் ஏழாம் வயதிலேயே ராகம், பல்லவி பாடும் திறமை அடைந்தவர். ஒன்பது வயதிற்குள்ளேயே சங்கிரக சூடாமணி, சங்கீத ரத்னாகரம் முதலிய லட்சண நூல்களை ஆராய்ந்து தெளிந்தவர். மெலட்டூர், திருவையாறு பகுதியில் வாழ்ந்த பலப்பல வித்வான்களிடம் கற்று, அவர்களின் திறன்களை ஒருங்கே பெற்றவர்.
# மகா வைத்தியநாதையர்

## கல்விப் பயிற்சி

இசையுடன் தமிழ், சமக்கிருதம் கற்றார். தன் தந்தையிடம் பஞ்சாட்சர உபதேசம் பெற்றுக் கொண்டார். கோடக நல்லூர் சுந்தர சுவாமிகளிடம் அதர்வர்ணசரமம், சூதசம்ஹிதை, சதுர்வேத்தாத்பர்ய சங்கிரகம், சிவதத்வ விவேகம் பயின்றார். பழமாநகரி சுந்தர சாஸ்திரிகள், திருவையாறு பாலகிருஷ்ண சாஸ்திரிகள் ஆகியவரிடம் சைவநூல்களைப் பாடம் கேட்டார்.
# மகா வைத்தியநாதையர்

## பாடிய இடங்கள்

புதுக்கோட்டை இராமச்சந்திர தொண்டைமான் தர்பார், இராமநாதபுர முத்துராமலிங்க சேதுபதி மன்னர் தர்பார், எட்டையபுரம் அரண்மனை, திருநெல்வேலி சிதம்பரபிள்ளை பஜனைமடம், ஆழ்வார்குறிச்சி தளவாய் குமாரசாமி அரண்மனை, கல்லிடைக்குறிச்சி தர்பார், திருவாவடுதுறை ஆதினச் சபை, மாயூரம் வேதநாயகர் சபை, திருவாங்கூர் சமஸ்தானம் ஆயில்யம், விசாகத்திருநாள் மகராஜா சபை, மைசூர் மகாராஜா சபை, தஞ்சாவூர் ஸகாராம் ஸாகேப் தர்பார், சிருங்கேரி மடம், திருவையாறு சபை, சென்னை ஆகிய இடங்களில் தன் திறமையை வெளிப்படுத்தி பரிசுகளைப் பெற்றார்.
# மகா வைத்தியநாதையர்

## விருதுகள்

கல்லிடைக்குறிச்சி சபையில், பெரிய வைத்தியநாதய்யர், சின்ன வைத்தியநாதய்யர், வீணை சின்னையா பாகவதர், சுப்பிரமணிய தேசிகர், பிச்சுமணி பாகவதர், ஸ்ரீவைகுண்டம் பாகவதர், தாண்டவராயத் தம்பிரான் என்று பல சங்கீத வித்வான்கள் முன்னிலையில் நடந்த சங்கீத வினிகையில், யாருக்கும் தெரியாத, சங்கீத ரத்னாகரம் என்னும் நூலில் குறிப்பிடப்பட்டிருந்த சக்கரவாகம் என்னும் ராகத்தைப் பாடினார். வித்வான்களின் முன்னிலையில், சுப்பிரமணிய தேசிகர் வைத்தியநாதய்யருக்கு, மகா என்னும் பட்டத்தை வழங்கினார்.
# மகா வைத்தியநாதையர்

## சாதனை

தஞ்சாவூர் அரண்மனையில், சங்கீத வித்வான்களால் இயற்றி வைக்கப்பட்டுப் பாடப்பாடாமலிருந்த 72 மேளகர்த்தா மாலிகைக்குச் சிவாஜி மகாராஜாவின் மாப்பிள்ளையாகிய ஸகாராம் ஸாஹேப்பின் விருப்பத்தின்படி வர்ண மெட்டுகளை அமைத்து, அரண்மனை வித்துவான்களாகிய வீணை ஆதிமூர்த்தி ஐயர் முதலியவர்கள் இருந்த மகா சபையில் அரங்கேற்றினார்.
# மகா வைத்தியநாதையர்

## பாடப்பட்டமை

வைத்தியநாதய்யரை தாண்டவராயத் தம்பிரான், அவர் தம்பி இராமஸ்வாமி ஐயர், தியாகராஜ செட்டியார் ஆகியோர் பாராட்டிப் பாடல் இயற்றியுள்ளனர்.
# மகா வைத்தியநாதையர்

## சிவகதை

சங்கீதத்துடன் சிவகதைகளைச் செய்பவராக வைத்தியநாதய்யர் விளங்கினார். ஒவ்வொரு இடத்திலும் சங்கீதம் ஒரு நாள், சிவகதை ஒருநாள் என்று ஹரிகதை இலக்கணம்போன்று சிவகதை சொல்பவராகத் திகழ்ந்தார்.
# மகா வைத்தியநாதையர்

## மறைவு

நந்தன ஆண்டு தை மாதம் பதினோறாந்தேதி வெள்ளிக்கிழமை (27-1-1893) பகல் ஒன்றரை மணிக்கு மகா வைத்தியநாதையர், தமது நாற்பத்தொன்பதாம் வயதில் திருவையாற்றில் காலமானார்.
# மகா வைத்தியநாதையர்

## ஆதார நூல்

- சங்கீத மும்மணிகள் – டாக்டர் உ.வே.சாமிநாதையரவர்கள் – மகாமகோபாத்தியாய டாக்டர் உ.வே. சாமிநாதையர் நூல்நிலையம், பெசன்ட் நகர், சென்னை, ஆண்டு 1987
# ஒரேமைய அமைப்பு

**ஒரேமைய அமைப்பு** ( Isocentric Mount ) என்பது தொலைக்கதிர் மருத்துவத்திற்கான கிளினாக், லினாக் மற்றும் கோபால்ட் 60 கொண்ட கருவிகளில் உள்ள ஒரு சிறப்பான எந்திரவியல் அமைப்பாகும். இங்கு ஒரே மையம் என்பது எந்திரத்தின் தலை சுழலும் அச்சும் (Axis of rotation of the head), புலத்தேர்வியிலிருந்து வெளிப்படும் கற்றையின் மைய அச்சுக் கோடும், (Axis of rotation of the collimator) நோயாளி இருக்கும் மேசையின் சுழல் அச்சும் (Axis of rotation of the couch) ஆக இந்த மூன்று அச்சுகளும் இணையும் ஒரு புள்ளியாகும். இப்புள்ளி கதிர்மூலம்-அச்சுத் தொலைவில் (SAD) இருக்கிறது. புற்றுத்திசு இப்புள்ளியில் இருக்குமாறு சீராக நோயாளியினை இருக்கச்செய்து, பின் கருவியின் தலைப்பகுதியினையோ புலத்தேர்வியினையோ அல்லது மேசையினையோ திருப்பினாலும் வெளிப்படும் கதிரின் மைய அச்சு புற்றுவழியாகவே செல்லும். இந்த அமைப்பே **ஒரே மைய அமைப்பு** எனப்படுகிறது.
# தரோகா உப்பாஸ் அலி

**தரோகா உப்பாஸ் அலி** (Darogha Ubbas Alli )19 ஆம் நூற்றாண்டைச் சார்ந்த இந்தியர். இவர் பொறியாளர் மற்றும் புகைப்பட நிபுணர் ஆவார். 1870-ல் இவர் லக்னோ நகராட்சியிலிருந்து பொறியாளராக ஓய்வு பெற்றதும் புகைப்படமெடுக்கத் தொடங்கினார். இவர் *லக்னோ* நகரத்தையும் அதன் சுற்றுப்புறங்களையும் புகைப்படமெடுத்து அவற்றை1874-ல் *தி லக்னோ ஆல்பம்* (*The Lucknow Album*)என்ற பெயரில் தொகுப்பாக வெளியிட்டார். அதன் பின் 1880 ஆம் ஆண்டு தற்போதைய உத்திரப் பிரதேசத்தில் *அவட்* என்று அழைக்கப்பட்ட பகுதியை புகைப்படமெடுத்து அதைத் தொகுப்பாக வெளியிட்டார்.
# லாலா தீன் தயாள்

**லாலா தீன் தயாள்** (Lala Deen Dayal பஞ்சாபி மொழி: ਲਾਲਾ ਦੀਨ ਦਯਾਲ; 1844–1905) இந்தியாவைச் சார்ந்த புகைப்பட நிபுணர் ஆவார். இவர் உத்திரப் பிரதேச மாநிலத்தில் பிறந்தவர். இவர் *ராஜா தீன் தயாள்* என்றும் அழைக்கப்பட்டார்.) 1870 களின் மத்தியில் இவர் தொழில்முறைப் புகைப்பட நிபுணராகப் பணியாற்றினார். இவரது புகைப்பட நிலையங்கள் இந்தூர், மும்பை மற்றும் ஐதராபாத் ஆகிய நகரங்களில் அமைந்திருந்தன. இவர் ஆறாவது *ஐதராபாத் நிசாமின்* அரசவைப் புகைப்பட நிபுணராக விளங்கினார். 1897 ஆம் ஆண்டு விக்டோரியா அரசியிடமிருந்து விருதும் பெற்றார்.
# லாலா தீன் தயாள்

## புகைப்படங்கள்

இவர் எடுத்த புகைப்படங்களுள் சில கீழே,
# உறுப்பு மாற்று

**உறுப்பு மாற்று** (*Organ transplantation*) அல்லது **உறுப்பு மாற்று அறுவை சிகிச்சை** என்பது பழுதுபட்ட உடல் உறுப்புகளுக்கு பதிலாக உயிருடன் இருக்கும் அல்லது இறந்த மனிதனிடமிருந்தோ அல்லது விலங்கிடமிருந்தோ (உறுப்புதானம் செய்வோரிடமிருந்து) பெறப்பட்ட உறுப்புகளைக்கொண்டு மாற்றி அமைக்கும் அறுவை சிகிச்சை முறையாகும்.இதன் மூலம் பழுதுபட்ட உறுப்புகளை மாற்றி உயிரைக்காக்கவோ அல்லது வாழ்நாளை நீட்டிக்கவோ இயலும்.
# உறுப்பு மாற்று

## தானம் செய்யத்தக்க உறுப்புக்கள்

மனித உடலிலுள்ள அனைத்து உறுப்புகளும் தானம் செய்யத்தக்கவை அல்ல. சிலவற்றை மட்டுமே தானம் செய்ய இயலும். இதயம், சிறுநீரகம், கல்லீரல், மண்ணீரல், நுரையீரல், குடல், எலும்பு, எலும்பு மஜ்ஜை, கருவிழி, தோல், இதயவால்வுகள், இரத்தக்குழாய்கள் முதலிய உறுப்புகள் தானம் செய்யத்தக்கவை
# உறுப்பு மாற்று

## வகைகள்

### தன்னுறுப்பு மாற்று

இது தன்னிடமிருந்து பெறப்பட்ட உறுப்புகளை வைத்தே செய்யப்படும் அறுவை சிகிச்சை முறையாகும்.எடுத்துகாட்டாக சிதிலமடைந்த சதைக்கு பதிலாக வளமிக்க சதைப்பகுதியிலிருந்து ஒரு பகுதியை எடுத்து வைப்பதைக் கூறலாம்.
# உறுப்பு மாற்று

## வகைகள்

### வேற்றுருப்பு மாற்று

இது தன் இனத்திலேயே வேறொருவரிடமிருந்து பெறப்படும் உறுப்புகளைக்கொண்டு பழுதடைந்த உறுப்புகளை மாற்றும் சிகிச்சை முறையாகும்.
# உறுப்பு மாற்று

## வகைகள்

### அயலுருப்பு மாற்று

இது வேற்று இனத்திலிருந்து பெறப்படும் உறுப்புகளைக்கொண்டு பழுதடைந்த உறுப்புகளை மாற்றும் சிகிச்சை முறையாகும்.
# உறுப்பு மாற்று

## வகைகள்

### இரட்டையுருப்பு மாற்று

இது இரட்டையருள் ஒருவரிலிருந்து பெறப்படும் உறுப்புகளைக்கொண்டு மற்றொருவரின் பழுதடைந்த உறுப்புகளை மாற்றும் சிகிச்சை முறையாகும்.
# உறுப்பு மாற்று

## வகைகள்

### பகுவுருப்பு மாற்று

இது ஒருவரிலிருந்து பெறப்படும் உறுப்புகளை பகுத்து இருவரின் பழுதடைந்த உறுப்புகளை மாற்றும் சிகிச்சை முறையாகும். இது சில சமயங்களில் முழு பலனை அளிக்காது.
# உறுப்பு மாற்று

## வகைகள்

### வளர்ப்புறுப்பு மாற்று

இது நவீன கால சிகிச்சை முறையாகும். இதன் மூலம் நமக்கு தேவையான உறுப்புகளை நம் உடலிலேயே வளர வைத்து பின் அதையே நம் உடலிலுள்ள பழுதடைந்த உறுப்புக்கு பதிலாக மாற்றிக்கொள்ளலாம்.
# உறுப்பு மாற்று

## வகைகள்

### வளர்ப்புறுப்பு மாற்று

#### வளர்ப்புறுப்பு மாற்று அடிப்படை தத்துவம்

நம் உடம்பில் ஒவ்வொரு உறுப்புகம் நாம் கருவிலிருக்கும் பொழுது வளர்கிறது.அனைத்து உறுப்புகளுக்கும் செல்களே அடிப்படை.குறிப்பிட்ட செல்கள் குறிப்பிட்ட உறுப்புகளாக உருவெடுக்க பணிக்கப்படுகிறது.எந்த செல்கள் எந்த உறுப்புக்களாக உருவெடுக்கவேண்டுமென்பதை மரபணுக்கள் தீர்மானிக்கின்றன.எனவே தற்பொழுது நமக்கு இதயம் தேவையெனில் நம் தோல் பகுதிகளை இதயமாக உறுமாறப் பணிக்கலாம்.
# உறுப்பு மாற்று

## உறுப்பு தானம் செய்வோரின் வகைகள்

### தாமாக முன்வரும் உறவுகள்

இரத்த சம்பந்தமுள்ள உறவுகள் அல்லது இரத்த சம்பந்தமில்லாத நண்பர்கள் முதலியோர் அன்பினால் உந்தப்பட்டு அளிக்கும் தானமாகும்.
# உறுப்பு மாற்று

## உறுப்பு தானம் செய்வோரின் வகைகள்

### பணத்திற்காக தானம் செய்வோர்

வறுமைப்பிடியிலுள்ளோர் பணத்திற்காக அளிக்கும் தானமாகும்.
# உறுப்பு மாற்று

## உறுப்பு தானம் செய்வோரின் வகைகள்

### மனிதநேயமுடையோர்

இரத்த உறவோ அல்லது நட்போ இல்லாத பட்சத்திலும் சக மனிதர் மீது அன்பு கொண்டு மனிதநேயத்தோடு அளிக்கும் தானமாகும்.
# உறுப்பு மாற்று

## உறுப்பு தானம் செய்வோரின் வகைகள்

### சூழ்நிலைக்கைதிகள்

இது ஒருவருக்கு தெரிந்தோ தெரியாமலோ வற்புருத்தியோ மிரட்டியோ பெறப்படும் தானமாகும்.
# உறுப்பு மாற்று

## உறுப்பு திருட்டு

பல நாடுகளில் உறுப்புகளுக்காக மனிதர்கள் சட்டவிரோதமாக கடத்தப்படுகின்றனர்,சில சமயங்களில் கொல்லப்படுகின்றனர்.சில மருத்துவமனைகளில் உயிருடன் அனுமதிக்கப்படும் நோயாளிகளின் சம்மதம் இன்றி அவர்களுக்கு தெரியாமலேயே உறுப்புகள் கொள்ளையடிக்கப்படுகின்றன.சில சமயங்களில் இறந்தவரின் உடம்பிலிருந்து கூட உறுப்புகள் திருடப்படுகிறது.
# உறுப்பு மாற்று

## சிகிச்சையின் சிக்கல்கள்

முதலில் தானம் செய்வோரிடமிருந்து பெறப்படும் உறுப்புக்களை பெறுபவரின் உறுப்புகள் ஏற்றுக்கொள்ளுமா என்பதை உறுதி செய்ய வேண்டும். சில சமயங்களில் பெறுபவரின் உடம்பின் எதிர்ப்பு சக்தி மாற்று உறுப்பினை ஏற்றுக்கொள்ளாது.அப்படி ஏற்காத பட்சத்தில் அறுவை சிகிச்சை தோல்வியில் முடிவடையும்.
# கனைமா தேசியப் பூங்கா

**கனைமா தேசியப் பூங்கா** (Canaima National Park, ஸ்பானிஷ்: Parque Nacional Canaima) தென் கிழக்கு வெனிசுலாவில் அமைந்துள்ளது. இதன் பரப்பளவு 30,000 சதுரகிலோமீட்டர்கள் பிரேசில் மற்றும் கயானாவின் எல்லைகளில் அமைந்துள்ளது. இந்தப் பூங்காவானது 1962 ஜூன் 12 ம் தேதி நிறுவப்பட்டது. இது அந்த நாட்டின் இரண்டாவது பெரிய பூங்கா, மற்றும் உலகின் ஆறாவது மிக பெரிய தேசிய பூங்கா ஆகும். இதன் பரப்பளவு பெல்ஜியம் நாட்டின் பரப்பளவை ஒத்தது. இப்பூங்காவினுள் *ஏஞ்சல்* நீர்வீழ்ச்சி உள்ளது. இப்பூங்காவின் 65% பகுதி பாறைகளால் ஆனது.
# கனைமா தேசியப் பூங்கா

## புகைப்படங்கள்

இப்பூங்காவில் எடுக்கப்பட்ட புகைப்படங்கள் கீழே,
# குருகர் தேசியப் பூங்கா

**குருகர் தேசியப் பூங்கா** (Kruger National Park) ஆப்பிரிக்காவின் மிகப்பெரிய விளையாட்டு தேசியப் பூங்காக்களுள் ஒன்று. இதன் பரப்பளவு 9.633 சதுர கிலோமீட்டர்கள் ஆகும். இது வடகிழக்கு தென் ஆப்ரிக்கா *லிம்போபோ* மற்றும் *ஜெனீவா* ஆகிய மாகாணங்களில் பரவியுள்ளது. இது 1926 ஆம் ஆண்டில் தென் ஆப்ரிக்காவின் முதல் தேசிய பூங்காவாக மாறியது. இந்தத் தேசியப் பூங்காவை 1898 முதல் தென் ஆப்பிரிக்க அரசாங்கம் பராமரித்து வருகிறது. இப்பூங்கா 9 நுழைவாயில்களைக் கொண்டது.
# குருகர் தேசியப் பூங்கா

## உயிரினங்கள்

2009 ஆம் ஆண்டின் கணக்கெடுப்பின்படி இப்பூங்காவில்,
- 517 வகையான பறவையினங்கள்
- 11,672 யானைகள்
- 350 கருப்புக் காண்டாமிருகங்கள்
- 3,000 முதலைகள்
- 2,800 சிங்கங்கள்
- 5,114 ஒட்டகச்சிவிங்கிகள்
- 120 சிவிங்கிப்புலிகள்
- 2,000 சிறுத்தைகள்
மேலும் பல விலங்கினங்கள் உள்ளன.
# குருகர் தேசியப் பூங்கா

## புகைப்படங்கள்

இந்தத் தேசியப்பூங்காவின் புகைப்படங்களுள் சில கீழே,
# அயூப் தேசியப் பூங்கா

**அயூப் தேசியப் பூங்கா** (Ayub National Park) பாகிஸ்தானில் அமைந்துள்ளது. இது ராவல்பிண்டி மற்றும் *ஜீலம்* சாலைக்கு அருகில் அமைந்துள்ளது. இங்கு படகுச் சாவரியுடன் கூடிய ஏரி ஒன்று உள்ளது. இந்தப் பூங்காவானது 2,300 ஏக்கர்கள் பரப்பளவு கொண்டது. இப்பூங்கா பாகிஸ்தான் உருவாவதற்கு முன்னரே உருவாக்கப்பட்டது.
# ஹிங்கோல் தேசியப் பூங்கா

கடற்கரை நெடுஞ்சாலை]]  
**ஹிங்கோல் தேசியப் பூங்கா** (Hingol National Park, உருது: ہنگول ) பாகிஸ்தானில் அமைந்துள்ளது.இது *பாகிஸ்தானின்* மிக்கப்பெரிய பூங்கா ஆகும். இப்பூங்காவானது 1,650 சதுர கிலோமீட்டர்கள் பரப்பளவு கொண்டது. 1988 ஆம் ஆண்டு இப்பூங்கா நிர்மாணிக்கப்பட்டது. ஹிங்கோல் தேசியப் பூங்கா தென்மேற்கு பாக்கிஸ்தானில் பலூசிஸ்தான் மாகாணத்தின் *மக்ரான்* பிரதேசத்தில் அமைந்துள்ளது. இது லஸ்பெலா மாவட்டம், குவாதர் மாவட்டம் மற்றும் அவரான் மாவட்டங்களில் அமைந்துள்ளது. கராச்சி கடற்கரையில் தென்கிழக்கு சுமார் 190 கிலோமீட்டர்கள் தொலைவில் அமைந்துள்ளது. இத்தேசியப் பூங்கா பகுதியில் ஹிங்கோல் ஆறு பாய்கிறது மற்றும் ஹிங்குலாஜ் மாதா சக்தி பீடக் கோவில் உள்ளது.
# ஹிங்கோல் தேசியப் பூங்கா

## இதனையும் காண்க

- மக்ரான்
- குவாதர் மாவட்டம்
- அவரான் மாவட்டம்
- லஸ்பெலா மாவட்டம்
- ஹிங்கோல் ஆறு
- ஹிங்குலாஜ் மாதா சக்தி பீடக் கோவில்
# ஆஸ்ட்ரிட் லிண்ட்கிரென்

**ஆஸ்ட்ரிட் லிண்ட்கிரென்** (*Astrid Anna Emilia Lindgren*, 14 நவம்பர் 1907 – 28 சனவரி 2002) ஒரு சுவீடன் நாட்டைச் சேர்ந்த எழுத்தாளர். இவர் குழந்தைகளுக்காக நிறைய எழுதியுள்ளார். மே 2013 வரை இவர் அதிகமாக மொழிபெயர்க்கபட்ட எழுத்தாளர் பட்டியலில் 18வது இடத்தில் உள்ளார்.
# ஆஸ்ட்ரிட் லிண்ட்கிரென்

## வாழ்க்கை

சாமுவேல் ஆகஸ்ட் எரிக்சன் மற்றும் ஹன்னா சான்சன் அவர்களின் மகள். இவருக்கு இரண்டு தங்கைகள் மற்றும் ஒரு தம்பி உள்ளார். ஆஸ்ட்ரிட் லிண்ட்கிரென்னுடைய புத்தகங்கள் பல அவரது குடும்பத்தினர், குழந்தை பருவ நினைவுகள் மற்றும் இயற்கையை அடிப்படையாகக் கொண்டவை.  
பள்ளிப்படிப்பை முடித்த பிறகு, ஆஸ்ட்ரிட் லிண்ட்கிரென் விம்மர்பையில் உள்ள ஒரு உள்ளூர் செய்தித்தாள் நிறுவனத்தில் வேலை செய்தார்.
# சுண்டிக்குளம் கடல் நீரேரி

**சுண்டிக்குளம் கடல் நீரேரி** (*Chundikkulam Lagoon*) என்பது இலங்கையின் வடக்கே யாழ்ப்பாண மாவட்டம், மற்றும் கிளிநொச்சி மாவட்டம் ஆகியவற்றில் காணப்படும் ஒரு கடற்காயல் ஆகும். சுண்டிக்குளம் கிராமம் இந்தக் கடற்காயலுக்கும், இந்தியப் பெருங்கடலுக்கும் இடையேயுள்ள குறுகிய இடத்தில் அமைந்துள்ளது. இக்கடற்காயல் **ஆனையிறவு கடல் நீரேரி** (*Elephant Pass lagoon*), அல்லது **சுண்டிக்குளம் கடல் நீரேரி** அல்லது **சுண்டிக்குளம் தொடுவாய்** எனவும் அழைக்கப்படுகின்றது.  
கனகராயன் ஆறு, நெதெலி ஆறு, தேராவில் ஆறு போன்ற தெற்குப் பகுதி ஆறுகளில் இருந்து இக்கடல் நீரேரிக்கு நீர் வருகின்றது. இது யாழ்ப்பாணக் கடல் நீரேரியுடன் இணைந்திருந்தது, ஆனாலும் ஆனையிறவில் தரைப்பாலம் கட்டப்பட்டதில் இருந்து இது ஒர் ஏரியாகவே கணிக்கப்படுகின்றது. இங்குள்ள நீர் உவர் நீர் ஆகும்.  
சுண்டிக்குளம் கடல் நீரேரிப் பகுதி பனை மரங்களினாலும், புதர் நிலத்தினாலும் சூழப்பட்டுள்ளது. இந்நிலம் இறால் பண்ணைகளுக்காகவும் உப்பு தயாரிப்புக்காகவும் பயன்படுத்தப்படுகின்றது.  
இக்கடற்காயலில் அலையாத்திக் காடு மற்றும் கடற்புல் பாத்திகளும் காணப்படுகின்றன. இங்குள்ள பெரும்பாலான பகுதி 1938 ஆம் ஆண்டில் பறவைகள் சரணாலயமாக அறிவிக்கப்பட்டது. அரிவாள் மூக்கன், வாத்து, நாமக்கோழிகள், ஆலா போன்ற நீர்ப்பறவைகள் ஏராளமாக இங்கு வருகின்றன.
# தொல்காப்பியச் செய்திகள்

தொல்காப்பியம்  
தொல்காப்பியப் பாயிரம்
# தொல்காப்பியச் செய்திகள்

## எழுத்து அதிகாரம்

- நூல் மரபு
- மொழி மரபு
- பிறப்பியல்
- புணரியல்
- தொகைமரபு
- உருபியல்
- உயிர் மயங்கியல்
- புள்ளி மயங்கியல்
- குற்றியலுகரப் புணரியல்
# தொல்காப்பியச் செய்திகள்

## சொல் அதிகாரம்

- கிளவி ஆக்கம்
- வேற்றுமையியல்
- வேற்றுமை மயங்கியல்
- விளிமரபு
- பெயரியல்
- வினையியல்
- இடையியல்
- உரியியல்
- எச்ச இயல்
# தொல்காப்பியச் செய்திகள்

## பொருள் அதிகாரம்

- அகத்திணை இயல்
- புறத்திணை இயல்
- களவு இயல்
- கற்பு இயல்
- பொருள் இயல்
- மெய்ப்பாட்டு இயல்
- உவம இயல்
- செய்யுள் இயல்
- மரபு இயல்
# தொல்காப்பியச் செய்திகள்

## தொடர்புடையவை

- தொல்காப்பியத் தொடர்கள்
# சுண்டிக்குளம்

**சுண்டிக்குளம்** (*Chundikkulam*) என்பது இலங்கையின் வடக்கே கிளிநொச்சி மாவட்டத்தின் கண்டாவளை பிரதேச செயலாளர் பிரிவில் அமைந்துள்ள ஓர் எல்லைக் கிராமமாகும். இக்கிராமம் சுண்டிக்குளம் தொடுவாய்க்கும் இந்தியப் பெருங்கடலுக்கும் இடையேயுள்ள குறுகிய இடத்தில் அமைந்துள்ளது. இப்பிரதேசத்தில் 1938 ஆம் ஆண்டில் நிறுவப்பட்ட பறவைகள் சரணாலயம் ஒன்றும் உள்ளது.  
கடல் சார்ந்த இப்பிரதேசத்தில் மீன்பிடி பிரதான தொழிலாகும். இறால் பண்ணைகளும் காணப்படுகின்றன.
# சுண்டிக்குளம்

## பாடசாலைகள்

- சுண்டிக்குளம் வித்தியாலயம்
# சுண்டிக்குளம்

## 1998 டிசம்பர் தாக்குதல்

ஈழப்போரின் போது இக்கிராமம் பெரும் அழிவைக் கண்டது. 1995 ஆம் ஆண்டில் இலங்கை இராணுவத்தினரின் சூரியக் கதிர் நடவடிக்கையின் போது உடுத்துறை, தாளையடி, ஆழியவளை ஆகிய கிராமங்களில் இருந்து மக்கள் இடம்பெயர்ந்து இங்கு குடியேறி கடற்தொழிலில் ஈடுபட்டிருந்தனர். 1998 டிசம்பர் 2 ஆம் நாள் நண்பகல் அளவில் இலங்கை வான்படையின் இரண்டு கிபிர் போர் வானூர்திகள் நல்லதண்ணித் தொடுவாய் குடியேற்ற முகாம் மீது ஆறு குண்டுகளை வீசின. இத்தாக்குதலில் சிறுவர்கள், பெண்கள் உட்பட மொத்தம் ஆறு பேர் கொல்லப்பட்டனர். பலர் காயமடைந்தனர்.
# சுசீந்திரம் தேரூர் பறவைகள் சரணாலயம்

**சுசீந்திரம் தேரூர் பறவைகள் சரணாலயம்** (Suchindram Theroor Birds Sanctuary) ஒரு பாதுகாக்கப்பட்ட இடமாகும். இது, இந்தியாவின் தமிழ்நாடு மாநிலத்தில், கன்னியாகுமரி மாவட்டத்தில் அமைந்துள்ளது. இது, சுசீந்திரம் குளம் மற்றும் தேரூர் குளம் மற்றும் வேம்பன்னூர் நீர்த்தட வளாகம் ஆகியவற்றை உள்ளடக்கியப் பகுதியாகும். அனைத்து கன்னியாகுமரி மாவட்டத்தில் உள்ள சுசீந்திரம் நகருக்கு அருகில் உள்ளது. இது நாகர்கோவில் மற்றும் கன்னியாகுமரி இடையே தேசிய நெடுஞ்சாலை எண் 44 இல் அமைந்துள்ளது. இது மத்திய ஆசியப் பறக்கும் பாதையின் தென்கோடி எல்லையில் அமைந்துள்ளதால், இடம்பெயர் பறவைகளுக்கு முக்கியமான இடமாகும். 2002 ஆம் ஆண்டு, இப்பகுதியைப் 'பறவைகள் சரணாலயம்' என அறிவிக்கக் கோரிக்கை விடப்பட்டு, அரசின் பரிசீலனையில் உள்ளது. சுசீந்திரம் குளத்தின் அமைவிடம் ஆகும். தேரூர் குளத்தின் அமைவிடம் ஆகும். இச்சரணாலயத்தின் குறியீட்டு எண் IN279 ஆகும். சரணாலயத்தின் சில பகுதிகள் 2022 முதல் பாதுகாக்கப்பட்ட ராம்சார் தளங்களாக நியமிக்கப்பட்டுள்ளன.
# சுசீந்திரம் தேரூர் பறவைகள் சரணாலயம்

## குளங்கள்

கன்னியாகுமரி மாவட்டத்தின் மொத்தப் பரப்பளவில் மூன்றில் இரண்டு பங்கில், குளங்கள் அமைந்துள்ளன. மொத்தம் 2,058 நன்னீர் குளங்கள் உள்ளன. சுசீந்திரம், தேரூர் தவிர, பறக்கை, தத்தியார் குளம், வேம்பனூர் குளம், சுங்கான்கடை குளம், புத்தேரிக் குளம், தாழக்குடி குளம் மற்றும் மணவாளக்குறிச்சி குளம் போன்றவை பறவைகளின் முக்கியமான இடங்களாகும்.  
மேற்குத் தொடர்ச்சி மலைத்தொடரின் எல்லையான குமரி மாவட்டத்தில், புலிகள் வாழும் 'காட்டுயிர்ச் சரணாலயம்' ஒன்றும் உள்ளது.
# சுசீந்திரம் தேரூர் பறவைகள் சரணாலயம்

## இதனையும் காண்க

- ராம்சர் சாசனம்
- தமிழ்நாட்டின் ராம்சர் ஈர நிலங்களின் பட்டியல்
- இந்தியாவில் ராம்சார் தளங்களின் பட்டியல்
# பகவான் மகாவீரர் காட்டுயிர்ச் சரணாலயம் மற்றும் மொல்லம் தேசியப் பூங்கா

**பகவான் மகாவீரர் காட்டுயிர்ச் சரணாலயம் மற்றும் மொல்லம் தேசியப் பூங்கா** (Bhagwan Mahaveer Sanctuary and Mollem National Park) இந்தியாவின் கோவா மாநிலத்தில் சாங்க்யும் தாலுகாவில் அமைந்துள்ளது. இதன் பரப்பளவு 240 சதுர கிலோமீட்டர்கள் ஆகும். இது மேற்குத் தொடர்ச்சி மலையில் அமைந்துள்ள பாதுகாக்கப்பட்ட வனப்பகுதி ஆகும். கர்நாடகம் மாநிலத்தின் எல்லை வரை அமைந்துள்ளது. கோவாவின் தலைநகர் பானாஜியிலிருந்து 57 கிலோமீட்டர்கள் தொலைவில் மொல்லம் நகரில் அமைந்துள்ளது. இது 15°15"30' - 15°29"30' வ, 74°10"15' - 74°20"15' கி என்பவற்றுக்கு இடையே அமைந்துள்ளது.தேசிய நெடுஞ்சாலை 4A-வும் *மோர்முகாவ்-லோண்டா* இருப்புப்பாதையும் இப்பூங்காவை இரண்டாகப் பிரிக்கின்றன. இத்தேசியப் பூங்காவினுள் கதம்பர் வம்சக் கோயில்கள் அமைந்துள்ளன. மேலும் தூத்சாகர் அருவியும் இப்பூங்காவினுள் அமைந்துள்ளது. இவ்வனப்பகுதியில் கொங்கணி மொழி பேசும் மக்கள் அதிக அளவில் வசிக்கின்றனர்.
# பகவான் மகாவீரர் காட்டுயிர்ச் சரணாலயம் மற்றும் மொல்லம் தேசியப் பூங்கா

## வரலாறு

இப்பகுதியானது முதலில் *மொல்லம் காட்டுயிர்ச் சரணாலயம்* என அழைக்கப்பட்டது. பின்னர் 1969 ஆம் ஆண்டு *பகவான் மகாவீரர் காட்டுயிர்ச் சரணாலயம் மற்றும் மொல்லம் தேசியப் பூங்கா* என அறிவிக்கப்பட்டது. 107 சதுர கிலோ மீட்டர் பரப்பளவு கொண்ட இதன் மையப்பகுதி மொல்லம் தேசியப் பூங்கா என 1978ல் அறிவிக்கப்பட்டது.
# மொலம்

**மொலம்** (Mollem) நகரம் இந்தியாவின் கோவா மாநிலத்தில் அமைந்துள்ளது. இங்கு பகவான் மகாவீரர் காட்டுயிர்ச் சரணாலயம் மற்றும் மொல்லம் தேசியப் பூங்கா அமைந்துள்ளது. தேசிய நெடுஞ்சாலை 4A வின் அருகில் இந்நகரம் அமைந்துள்ளது. *ஷயாத்ரி* மலையடிவாரத்திலும் *அன்மோட்* மலை ஆரம்பிக்குமிடத்திலும் இக்கிராமம் உள்ளது. இந்நகரமானது சாங்க்யும் வட்டதிற்கு உட்பட்டது. உலகின் பழமையான பாறைகள் இப்பகுதியில் காணப்படுகின்றன. அவை 3,600 பில்லியன் ஆண்டுகளுக்கு முற்பட்டவை என ஆய்வில் தெரியவருகின்றன.
# சாங்க்யும்

**சாங்க்யும்** (Sanguem) நகரம் இந்தியாவின் கோவா மாநிலத்தில் அமைந்துள்ளது. இங்கு பகவான் மகாவீரர் காட்டுயிர்ச் சரணாலயம் மற்றும் மொல்லம் தேசியப் பூங்கா, *சாகமேஷ்வர் கோயில்* மற்றும் சலாயுலிம் அணை ஆகியவை அமைந்துள்ளன.
# சாங்க்யும்

## அமைவிடம்

இதன் அமைவிடம் ஆகும். இது கடல் மட்டத்திலிருந்து 22 மீட்டர்கள் உயரத்தில் அமைந்துள்ளது.
# சாங்க்யும்

## மக்கட்டொகை

2011 ஆம் ஆண்டின் மக்கட்டொகைக் கணக்கெடுப்பின் படி இந்நகரின் மொத்த மக்கட்டொகை 6,158 பேர் ஆகும். இங்கு ஆண்கள் 51% உம் பெண்கள் 49% உம் உள்ளனர். இந்நகரின் கல்வியறிவு 75% ஆகும். ஆண்களின் கல்வியறிவு 81% ஆகவும் பெண்களின் கல்வியறிவு 69% ஆகவும் உள்ளது. மக்கட்டொகையில் 6 வயதுக்கு உட்பட்ட குழந்தைகள் 6% ஆவர். கொங்கணி, கன்னடா என்பன இங்கு பேசப்படும் முக்கிய மொழிகள் ஆகும்.
# சலாயுலிம் அணை

**சலாயுலிம் அணை** (Salaulim Dam) இந்தியாவின் கோவா மாநிலத்தில் அமைந்துள்ளது. இது சலாயுலிம் ஆற்றில் கட்டப்பட்டுள்ளது. இவ்வணையின் நீரானது குடிநீர் தேவைக்காகவும், தொழிற்சாலை மற்றும் விவசாயப் பயன்பாட்டிற்காகவும் பயன்படுத்தப்படுகிறது. இவ்வணையின் ஆழம் 42.7 மீட்டர்கள் ஆகும். நீர்ப்பிடிப்புப் பகுதியின் அளவு 24 சதுர கிலோமீட்டர்கள் ஆகும். முதலில் 14,326 ஹெக்டேர்கள் நிலப்பரப்பின் பாசன வசதிக்காக இவ்வணை திட்டமிடப்பட்டது. பின்னர் தென் கோவாவின் குடிநீருக்காக நாள் ஒன்றிற்கு 160 மில்லியன்கள் தேவையையும் கணக்கில் கொள்ளப்பட்டது. பின்னர் தொழிற்சாலை பயன்பாடு என அனைத்தும் சேர்த்து நாள் ஒன்றிற்கு 380 மில்லியன்கள் லிட்டர் என்ற திட்டத்தின் படி வடிவமைக்கப்பட்டது. 1976 ல் இத்திட்டம் ஆரம்பிக்கப்பட்டு 2000 ஆண்டில் பணிகள் முடிவுற்றன. முதலில் திட்ட மதிப்பு 9.61 கோடிகள் என மதிப்பிடப்பட்டு 2007 ஆம் ஆண்டில் 170 கோடிகள் ரூபாய் என மதிப்பிடப்பட்டது. இவ்வணை சாங்க்யும் நகரிலிருந்து 5 கிலோமீட்டர்கள் தொலைவில் அமைந்துள்ளது.
# வலைவாசல்:வானியல்/தகவல்கள்/5

- கிரேக்கப் புராணக்கதைகளில் **நெப்டியூன்** எனும் கடவுளின் மகன் தான்ன் **ஒராயன்.** (படம்)
- விண்கற்கள் முழுவதும் கனியங்களால் ஆனவை.
- ஒரு கோளிலோ ஒரு நிலவிலோ விண்கல் ஒன்று அல்லது விண்கற்கூட்டம் மோதுவதால் ஏற்படும் பள்ளம் **விண்கல் வீழ் பள்ளம்** எனப்படும்.
- சிறுகோள்களிலேயே மிகவும் பெரியது **சிரிஸ்** ஆகும்.
- **வியாழன்** (Jupiter) எனும் கோளுக்கு ரோமானியக் கடவுள்களுக்கெல்லாம் அதிபதியான கடவுளின் பெயர் சூட்டப்பட்டது.
- **டிஸ்கவரி** எனும் விண்ணோடமே **ஹபிள் தொலைக்காட்டியை** விண்ணுக்குக் கொண்டுசென்றது.  
| <div>**...முன்மொழிய**</div> | } |
| --- | --- |
# ஃபராக்கா அணை

**ஃபராக்கா அணை** (Farakka Barrage) கங்கை நதியின் குறுக்கே கட்டபட்டுள்ள அணைக்கட்டு ஆகும். இது இந்தியாவின் மேற்கு வங்காளம் மாநிலத்தில் அமைந்துள்ளது. இது வங்காள தேசம் நாட்டின் எல்லையிலிருந்து 16.5 கிலோமீட்டர்கள் தொலைவில் அமைந்துள்ளது. இவ்வணைக்கட்டானது 1961 ஆம் ஆண்டு கட்டத் தொடங்கி 1975 ஆம் ஆண்டு கட்டி முடிக்கப்பட்டது. இந்த அணையானது 1975 ஆம் ஆண்டு ஏப்ரல் மாதம் 21 ஆம் தியதி செயல்படத் தொடங்கியது. இதன் நீளம் 2,240 மீட்டர்கள் ஆகும். வங்காளதேசம் மற்றும் இந்திய அரசுகளுக்கு இடையே நடைபெற்ற பல்வேறு பேச்சுவார்த்தைகளுக்குப் பின்னர் இந்த அணை கட்டப்பட்டது. அதன் பின்னர் வங்காள தேசம் பஞ்ச காலத்தில் ஐக்கிய நாடுகள் சபையில் முறையிட்டதைத் தொடர்ந்து நடைபெற்ற பேச்சு வார்த்தையில் எந்த முடிவும் எடுக்கப்படவில்லை.
# கூக்ளி-சூச்சுரா

**கூக்ளி-சூச்சுரா** ( Hugli-Chuchura) நகரை *கூக்ளி* என்றும் *சின்சுரா* என்றும் அழைப்பர். இது இந்தியாவின் மேற்கு வங்காளம் மாநிலத்தில் *ஹூக்ளி* மாவட்டத்தில் அமைந்துள்ளது. இந்நகரம் ஹூக்ளி ஆற்றங்கரையில் அமைந்துள்ளது. இது மாநிலத்தலைநகரான கொல்கத்தாவிலிருந்து 35 கிலோமீட்டர்கள் தொலைவில் வடக்கே அமைந்துள்ளது.
# கூக்ளி-சூச்சுரா

## அமைவிடம்

இந்நகரம் போர்த்துகீசியர்களால் 1579 ஆம் ஆண்டு உருவாக்கப்பட்டது. அதற்கும் முன்னான ஆயிரம் ஆண்டுகளுக்கு முன்னரே மக்கள் இப்பகுதியில் வாழ்ந்துள்ளனர். இந்நகரின் அமைவிடம் ஆகும்.
# கூக்ளி-சூச்சுரா

## மக்கட்தொகை

2011 ஆம் ஆண்டின் மக்கட்தொகை கணக்கெடுப்பின் படி இந்நகரின் மொத்த மக்கட்தொகை 1,77,259 ஆகும். இதில் ஆண்கள் 51% பெண்கள் 49% ஆகும். இந்நகரின் கல்வியறிவு 91.10% ஆகும். ஆண்களின் கல்வியறிவு 93.81% ஆகவும் பெண்களின் கல்வியறிவு 88.39% ஆகவும் உள்ளது. மக்கட்தொகையில் 9% பேர் 6 வயதிற்கும் குறைவான வயதுடைய குழந்தைகள்.
# கூக்ளி-சூச்சுரா

## விழாக்கள்

இந்நகரில்,
- துர்கா பூஜை
- கார்த்திக் பூஜை
- ஜெகதாத்ரி பூஜை
- நவபார்ஷோ பூஜை
- பாசந்தி பூஜை
- மனாஷா பூஜை
போன்றவை முக்கிய விழாக்களாகும்.
# சிம்மம் (விண்மீன் குழாம்)

**சிம்மம்** விண்மீன் குழாமானது இராசிவட்டத்தில் உள்ள ஓர் உடுத்தொகுதி ஆகும். இது கடக உடுத்தொகுதிக்கு மேற்கேயும், கன்னி விண்மீன் குழாமிற்குக் கிழக்கேயும் அமைந்துள்ளது. இதனை குறியீட்டில் இவ்வாறு '' குறிப்பிடுவர். இரண்டாம் நூற்றாண்டில் தொலமியால் குறிப்பிடப்பட்ட 48 விண்மீன் குழாம்களில் இதுவும் ஒன்றாகும்.
# ஃபராக்கா அனல் மின் நிலையம்

**ஃபராக்கா அனல் மின் நிலையம்** (Farakka Super Thermal Power Plant) இந்தியாவின் மேற்கு வங்காளம் மாநிலத்தில் முர்ஷிதாபாத் மாவட்டத்தில் *நபருன்* எனும் ஊரில் அமைந்துள்ளது. இது தேசிய அனல் மின் நிறுவனத்தினுடையது ஆகும். இதில் நிலக்கரி எரிபொருளாகப் பயன்படுத்தப்பட்டு மின்சாரம் தயாரிக்கப்படுகிறது.
| முதல் | 1 | 200 | ஜனவரி, 1986 |
| --- | --- | --- | --- |
| முதல் | 2 | 200 | டிசம்பர், 1986 |
| முதல் | 3 | 200 | ஆகஸ்ட், 1987 |
| இரண்டாவது | 4 | 500 | செப்டம்பர், 1992 |
| இரண்டாவது | 5 | 500 | பிப்ரவரி, 1994 |
| மூன்றாவது | 6 | 500 | ஏப்ரல், 2012 |
| **மொத்தம்** | **6** | **2100** | } |
# முர்சிதாபாத் மாவட்டம்

**முர்சிதாபாத் மாவட்டம்** (Murshidabad district, வங்காள மொழி: মুর্শিদাবাদ জেলা) இந்தியாவின் மேற்கு வங்காளம் மாநிலத்தில் உள்ள ஒரு மாவட்டம் ஆகும். இது கங்கை நதியின் இடக்கரையில் அமைந்துள்ளது. இம்மாவட்டத்தில் அமைந்துள்ள *முர்ஷிதாபாத்* நகரின் பெயரைக் கொண்டே இம்மாவட்டத்திற்கு இப்பெயர் சூட்டப்பட்டது. இம்மாவட்டம் இராஜதானி கோட்டத்தில் அமைந்துள்ளது. இம்மாவட்டத்தின் நிர்வாகத் தலைமையிடம் பகரம்பூர் நகரம் ஆகும்.
# முர்சிதாபாத் மாவட்டம்

## எல்லைகள்

5,341 சதுர கிலோமீட்டர்கள் பரப்பளவு கொண்ட இம்மாவட்டத்தின் எல்லைகளாக மால்டா, *சகேப்காஞ்*, *பிர்ப்ஹம்*, *பர்தாமன்* மற்றும் நதியா போன்ற மாவட்டங்கள் அமைந்துள்ளன. மேலும் இம்மாவட்டத்தின் எல்லை வங்காள தேசம் நாட்டுடனும் அமைந்துள்ளது.
# முர்சிதாபாத் மாவட்டம்

## பொருளாதாரம்

இம்மாவட்டத்தின் முக்கியத் தொழிலாக விவசாயம் உள்ளது. பட்டு மற்றும் தறி நெசவு போன்றவையும் முக்கியத் தொழில்களாகும்.
# முர்சிதாபாத் மாவட்டம்

## மக்கட்தொகை

2011 ஆம் ஆண்டின் மக்கட்தொகை கணக்கெடுப்பின் படி இம்மாவட்டத்தின் மொத்த மக்கட்தொகை 71,02,430 ஆகும். மக்கள் அடர்த்தி ஒரு சதுர கிலோமீட்டருக்கு 1,334 பேர் எனும் வீதத்தில் உள்ளது. மக்கட்தொகைப் பெருக்க விகிதம் 21.07% ஆகும். மேலும் ஆண் பெண் விகிதம் 1000 ஆண்களுக்கு 957 பெண்கள் எனும் அளவில் உள்ளது. இம்மாவட்டத்தின் கல்வியறிவு 67.53%ஆகும்.